તમે એક મહિનો કામ કરો છો ત્યારે તમને અંદાજ આવે છે કે ઘરથી ઓફિસ જવા આવવા તેમજ અન્ય બાબતો પાછળ અંદાજે કેટલો ખર્ચ થાય છે. આ ઉપરાંત અન્ય ખર્ચાનો તમારી પાસે અંદાજિત હિસાબ હોય છે. જેમ કે એકલા રહેનારાઓને ખાવાનો, રૂમ ભાડે રાખવાનો, મોબાઇલ રિચાર્જ વગેરે. આ ઉપરાંત અન્ય માસિક જરૂરી ખર્ચા એક કાગળ પર લખી તમારી આવક અને જાવકનું સરવૈયું તૈયાર કરો. તેના આધારે પગાર આવતા ખર્ચની રકમ બાજુ પર મુકી બાકીની રકમ તમે ઉજવણી કરવા માટે વાપરી શકો છો.